Kourtney Kardashian

Si Kourtney Kardashian Barker (namundag Kourtney Mary Kardashian, Abril 18, 1979) iyo an Amerikanong media personality asin sosyalera. Kaidtong 2007, siya asin an saiyang pamilya nagpoon na magin bida serye nin reality television na Keeping Up with the Kardashians. An trayumpo kaiyan naggiya sa pagtogdas kan spin-offs kabali an Kourtney and Khloé Take Miami asin Kourtney and Kim Take New York. Pagkatapos niya asin an saiyang pamilya naggibo nin desisyon na tapuson an saindang pasale pagkatapos kan 20 seasons kaidtong 2021, nagpoon sindang maglataw sa bàgong serye nin reality television na igwa nin titulong The Kardashians sa Hulu kaidtong 2022.

Kaiba an saiyang mga tugang na sinda Kim asin Khloé, si Kardashian imbwelto sa tingian asin sa industriya nin moda. Nilansar ninda an nagkapirang clothing collections asin fragrances, asin dugang pa nagrelihir nin libro na Kardashian Konfidential kaidtong 2010. Nilansar ni Kourtney an saiyang sadiring websityo na inapod na Poosh kaidtong kaamayi kan 2019.

Si Kardashian asin an saiyang mga tugang bantog sa social media asin nag-eendorso nin mga produkto  siring kan waist slimming pants, beauty products, Coca-Cola, asin prescription drugs, na kun saen sinda pigbabayadan (poon kan 2016) sa pag-ultanan kan $75,000 asin $300,000 kada post sa Instagram, Facebook, asin Twitter.

Toltolan